Source: https://www.riigiteataja.ee/akt/13257110
Timestamp: 2020-02-20 06:15:42+00:00

Document:
Pikaajalise elaniku elamisloa andmise, taastamise ning kehtetuks tunnistamise kord – Riigi Teataja
Pikaajalise elaniku elamisloa andmise, taastamise ning kehtetuks tunnistamise kord
Vastu võetud 18.05.2006 nr 114
RT I 2006, 24, 175
Määrus kehtestatakse «Välismaalaste seaduse» § 1413 lõike 1 punkti 1 alusel.
(1) Määruses sätestatud toiminguid sooritab välismaalane isiklikult või esindaja kaudu. Neid määruses sätestatud toiminguid, mida seadusest tulenevalt tuleb sooritada isiklikult, sooritab välismaalane isiklikult.
(3) Toimingu sooritamisel esitab seadusjärgne esindaja isikut ning esindusõigust tõendava dokumendi.
§ 3. Isiku tuvastamine toimingute sooritamisel
(1) Määruses sätestatud toimingute sooritamisel tuvastatakse välismaalase isik «Isikut tõendavate dokumentide seaduse» § 2 lõikes 2 sätestatud dokumendi või välisriigi reisidokumendi alusel.
§ 4. Pikaajalise elaniku elamisloa ja pikaajalise elaniku elamisloa taastamise taotluse esitamine
(1) Pikaajalise elaniku elamisloa ja pikaajalise elaniku elamisloa taastamise taotlus esitatakse Politsei- ja Piirivalveametile või prefektuurile.
(2) Pikaajalise elaniku elamisloa ja pikaajalise elaniku elamisloa taastamise taotluse võib välismaalane esitada posti teel.
(3) Vastsündinud lapse, kellele ei ole varem Eestis elamisluba antud, pikaajalise elaniku elamisloa taotluse esitab vastsündinud lapse seadusjärgne esindaja isiklikult.
(4) Välismaalane esitab pikaajalise elaniku elamisloa või pikaajalise elaniku elamisloa taastamise taotluse vähemalt kaks kuud enne tähtajalise elamisloa kehtivusaja lõppemist.
(5) Kui elamisloa andmise otsustamine on Vabariigi Valitsuse pädevuses, esitab välismaalane pikaajalise elaniku elamisloa või pikaajalise elaniku elamisloa taastamise taotluse vähemalt neli kuud enne tähtajalise elamisloa kehtivusaja lõppemist.
(1) Taotlus peab olema täidetud trükitähtedega eesti keeles ning selles ei tohi olla parandusi. Taotluses peavad olema esitatud kõik määruses ettenähtud andmed. Taotluse väljad tuleb täita tumedas kirjas, mis tagaks esitatud andmete säilimise.
(1) Taotluse esitamisel posti teel võib määruses sätestatud dokumendi asemel esitada selle koopia.
(2) Kui taotlusele lisatakse dokumendi koopia, kinnitab taotleja oma allkirjaga koopia igal andmetega leheküljel, et koopia vastab originaaldokumendile. Allkirjale lisatakse taotleja nimi ja allkirja andmise kuupäev.
§ 9. Fotole esitatavad nõuded
Taotlusele lisatud foto peab vastama «Isikut tõendavate dokumentide seaduse» alusel Vabariigi Valitsuse poolt kehtestatud isikut tõendava dokumendi väljaandmise taotlemisel fotole esitatavatele nõuetele.
§ 10. Ärakuulamine ning otsuste ja toimingute teatavaks tegemine
(2) Pikaajalise elaniku elamisloa andmisest või taastamisest teavitatakse välismaalast kirjalikult posti või e-posti teel.
(3) Pikaajalise elaniku elamisloa andmisest keeldumise otsus ja taastamisest keeldumise otsus tehakse taotlejale teatavaks kirjalikult posti teel või muul sobival viisil. Enne nimetatud otsuste tegemist annab Politsei- ja Piirivalveamet välismaalasele võimaluse vastuväidete ja arvamuse esitamiseks.
(4) Politsei- ja Piirivalveamet saadab välismaalasele tema pikaajalise elaniku elamisloa kehtetuks tunnistamise menetluse algatamise kohta kirjaliku teate. Enne pikaajalise elaniku elamisloa kehtetuks tunnistamise otsuse tegemist annab Kodakondsus- ja Migratsiooniamet välismaalasele võimaluse vastuväidete ja arvamuse esitamiseks.
(5) Pikaajalise elaniku elamisloa kehtetuks tunnistamise otsus tehakse taotlejale teatavaks kirjalikult rahvastikuregistris registreeritud elukoha andmete kohaselt.
(6) Lõikes 3 nimetatud otsuste teatavaks tegemine loetakse toimunuks, kui välismaalasele on toimetatud kätte kirjalik teade taotluses esitatud postiaadressil. Lõikes 5 nimetatud otsuse teatavaks tegemine loetakse toimunuks, kui välismaalasele on toimetatud kätte kirjalik teade rahvastikuregistris registreeritud elukoha andmete kohaselt.
§ 11. Pikaajalise elaniku elamisloa andmete isikut tõendavasse dokumenti kandmine
(1) Pikaajalise elaniku elamisloa andmed kantakse taotleja isikutunnistusele elamisloa andmise otsuse andmete alusel.
(2) Kui isikunimes on võõrtähti, kantakse pikaajalise elaniku elamisloa andmed isikut tõendavasse dokumenti Rahvusvahelise Tsiviillennundusorganisatsiooni (ICAO) isikunimede ümberkirjutusreeglite kohaselt, säilitades võimalusel algupärased tähed.
PIKAAJALISE ELANIKU ELAMISLOA JA ELAMISLOA TAASTAMISE TAOTLUSES ESITATAVAD ANDMED
§ 12. Pikaajalise elaniku elamisloa ja elamisloa taastamise taotlemisel esitatavad andmed
(1) Pikaajalise elaniku elamisloa ja elamisloa taastamise taotluses esitab taotleja järgmised andmed:
1) taotleja isikuandmed (Eesti isikukood, eesnimed, perekonnanimed, sünniaeg, sünnikoht riigi täpsusega, sugu, kodakondsus);
2) taotleja kontaktandmed (postiaadress, telefon, e-posti aadress);
3) taotletav õigus;
4) dokumendi väljastuskoht.
(2) Pikaajalise elaniku elamisloa ja elamisloa taastamise taotluses esitab taotleja järgmised andmed pikaajalise elaniku elamisloa või selle taastamise tingimustele vastavuse kohta:
1) taotleja seaduslik ja pidev elamine Eestis elamisloa alusel vähemalt viis aastat vahetult enne pikaajalise elaniku elamisloa taotluse esitamist;
2) taotleja seaduslik ja pidev elamine Eestis elamisloa alusel vähemalt kaks aastat vahetult enne pikaajalise elaniku elamisloa taastamise taotluse esitamist;
3) kehtiva tähtajalise elamisloa olemasolu taotlejal;
4) Eestis äraelamiseks püsiva legaalse sissetuleku olemasolu taotlejal;
5) taotleja kindlustatus «Ravikindlustuse seaduse» tähenduses;
6) andmed integratsiooninõude täitmiseks vajaliku keeleoskuse kohta.
(3) Pikaajalise elaniku elamisloa ja elamisloa taastamise taotlemisel esitab taotleja täiendavalt järgmised andmed:
1) mõnes teises Euroopa Liidu liikmesriigis pikaajalise elaniku staatuse omamise kohta;
2) taotleja kriminaalkorras karistamise kohta;
3) taotleja seoste kohta välisriigi luure- või julgeolekuteenistusega;
4) taotleja sidemete kohta relvi valdavate, sõjaliselt korraldatud või sõjalisi harjutusi harrastavate organisatsioonidega;
5) taotleja kuulumise kohta Eesti või välisriigi organisatsioonidesse;
6) taotleja viimase viie aasta õppimise, töö- ja teenistuskäigu kohta;
7) taotleja seadusjärgse esindaja kohta;
8) taotleja perekonnaliikmete kohta.
(4) Kui isik ei esita riigilõivu tasumist tõendavat dokumenti, esitab ta kirjalikult järgmised andmed riigilõivu tasumise kohta:
2) isiku nimi, kelle eest riigilõiv tasuti;
3) toimingu nimetus, mille eest riigilõiv tasuti;
6) krediidiasutuse nimi ja konto, kuhu ja millelt riigilõiv tasuti;
PIKAAJALISE ELANIKU ELAMISLOA JA PIKAAJALISE ELANIKU ELAMISLOA TAASTAMISE TAOTLUSELE LISATAVAD DOKUMENDID
§ 13. Pikaajalise elaniku elamisloa või selle taastamise taotlemisel esitatavad dokumendid
4) dokument, mis tõendab taotleja püsivat ja legaalset sissetulekut taotlusele eelneva kuue kuu jooksul ning milles on näidatud sissetuleku suurus, regulaarsus ja allikad v.a. juhul, kui taotleja ülalpidamise tagab tema perekonnaliige;
5) eesti keele tasemeeksami tunnistus, välja arvatud juhul, kui taotleja on vabastatud integratsiooninõude täitmisest või ei pea sooritama eesti keele tasemeeksamit;
6) riigilõivu tasumist tõendav dokument, välja arvatud juhul, kui taotleja esitab kirjalikult § 12 lõikes 4 nimetatud andmed.
(2) Pikaajalise elaniku elamisloa taastamise taotlemisel esitab taotleja lõike 1 punktides 1–4 ja 6 nimetatud dokumendid.
(3) Integratsiooninõude täitmisest vabastatud täisealine piiratud teovõimega taotleja esitab lõike 1 punktis 5 nimetatud dokumendi asemel kohtuotsuse teovõime piiramise kohta.
(4) Taotleja, kes on omandanud eesti keeles põhi-, kesk- või kõrghariduse, võib esitada lõike 1 punktis 5 nimetatud dokumendi asemel eesti keeles põhi-, kesk- või kõrghariduse omandamist tõendava dokumendi.
(5) Taotleja, kes terviseseisundi tõttu ei ole püsivalt võimeline sooritama eesti keele tasemeeksamit, esitab lõike 1 punktis 5 nimetatud dokumendi asemel ekspertkomisjoni otsuse tasemeeksami sooritamisest täieliku vabastamise kohta.
§ 14. Pikaajalise elaniku elamisloa taotlemine alla üheaastasele lapsele
Kui pikaajalise elaniku elamisluba taotletakse alla üheaastasele lapsele, esitatakse järgmised dokumendid:
2) lapse isikut tõendav dokument, kui tal on see olemas;
3) sünnitunnistus, kui lapse sünd on registreeritud välisriigis;
5) riigilõivu tasumist tõendav dokument, välja arvatud juhul, kui taotleja esitab kirjalikult § 12 lõikes 4 nimetatud andmed.
§ 15. Perekonnaliikme poolt ülalpidamise tagamist tõendavate dokumentide esitamine
(1) Kui taotleja ülalpidamise tagab perekonnaliige, siis tuleb lisaks §-s 13 nimetatule esitada täiendavalt:
1) sugulust või abielu tõendav dokument;
2) dokument, mis tõendab taotleja ülalpidamist tagava perekonnaliikme püsivat ja legaalset sissetulekut taotlusele eelneva kuue kuu jooksul ning milles on näidatud sissetuleku suurus, regulaarsus ja allikad;
3) ülalpidamist tagava perekonnaliikme kinnitus ülalpidamise tagamise kohta.
(2) Kui taotleja ülalpidamise vajadus tuleneb tema terviseseisundist või puudest, mille tõttu taotleja ei ole suuteline iseseisvalt toime tulema, lisatakse nimetatud asjaolusid tõendav dokument.
(3) Kui taotleja ülalpidamise vajadus tuleneb tema täiskoormusega õppimisest, lisatakse nimetatut tõendav dokument.
PIKAAJALISE ELANIKU ELAMISLOA TAOTLUSE MENETLUSSE VÕTMINE JA TAOTLUSE LÄBIVAATAMINE
§ 16. Taotluse menetlusse võtmine
(1) Taotlus võetakse menetlusse taotluse prefektuuris esitamise päeval. Posti teel esitatud taotlus võetakse menetlusse hiljemalt selle Politsei- ja Piirivalveametisse saabumise päevale järgneval tööpäeval.
(2) Politsei- ja Piirivalveamet või prefektuur määrab taotlejale puuduste kõrvaldamiseks mõistliku tähtaja, kui:
3) taotleja ei ole registreerinud rahvastikuregistris oma elukohta;
(4) Kui taotleja ei kõrvalda puudusi määratud tähtajaks, jätab Politsei- ja Piirivalveamet või prefektuur taotluse läbi vaatamata.
§ 17. Taotluse esitamise tähtaja ennistamine
(1) Kui taotluse esitamise tähtaeg on mööda lastud mõjuval põhjusel, võib Politsei- ja Piirivalveamet või prefektuur omal algatusel või välismaalase taotlusel tähtaja ennistada.
(2) Taotluse esitamise tähtaja ennistamise põhjendatud taotlus tuleb esitada viivitamata pärast taotluse esitamist takistanud asjaolu äralangemist. Koos taotluse esitamise tähtaja ennistamise taotlusega esitatakse pikaajalise elaniku elamisloa või selle taastamise taotlus ja teised määruses ettenähtud dokumendid.
§ 18. Pikaajalise elaniku elamisloa taotluse läbivaatamine
(1) Politsei- ja Piirivalveamet vaatab taotluse läbi ja otsustab pikaajalise elaniku elamisloa andmise või andmisest keeldumise või taastamise või taastamisest keeldumise kolme kuu jooksul taotluse esitamise päevast arvates, kuid mitte hiljem kui 10 päeva enne tähtajalise elamisloa kehtivusaja lõppemist. Kui taotluse esitamise tähtaeg ennistatakse, vaatab Politsei- ja Piirivalveamet taotluse läbi ja otsustab pikaajalise elaniku elamisloa andmise või andmisest keeldumise või taastamise või taastamisest keeldumise kahe kuu jooksul taotluse esitamise päevast arvates.
(2) Politsei- ja Piirivalveamet võib lõikes 1 sätestatud põhjendatud vajadusel tähtaega pikendada, kui taotluses esitatud andmete, sellele lisatud dokumentide õigsuse ja taotleja seaduses sätestatud tingimustele vastavuse kontrollimine kestab taotluse läbivaatamiseks sätestatud tähtajast kauem.
(3) Taotluse läbivaatamise tähtaja igakordsel pikendamisel ei tohi uus tähtaeg ületada esialgset määruses sätestatud tähtaega. Taotluse läbivaatamise tähtaja pikendamisest, selle põhjusest ja uuest tähtajast teavitab Politsei- ja Piirivalveamet taotlejat viivitamata kirjalikult taotluses näidatud postiaadressil või e-posti aadressil.
§ 19. Taotluste ja dokumentide säilitamine

References: § 1413

§ 3
 § 2

§ 4

§ 9

§ 10

§ 11

§ 12

§ 13
 § 12

§ 14
 § 12

§ 15

§ 16

§ 17

§ 18

§ 19